**Til:**

Birgitte Dember (BD), formand

Elisabet Sinding (ES)

Torben Søbirk (TS)

John Torp Andersen, (JA)

Per Transø, (PT)næstformand

Eric Tingleff(ET)

**Info:**

Helene Rasmussen, (HR) socialdirektør i Gentofte Kommune

Kirsten Hansen-Nord

RSM plus, Lise Foss Nielsen

Claus Walther (CW)

Maria Buddig Bylinska (MABY)

**Fra:**

Eric Tingleff (ET)

Charlottenlund, den 10.maj 2016.

**Referat af Fællescenterbestyrelsesmøde nr. F2-2016**

Hermed udsendes referat af Fællescenterbestyrelsesmøde afholdt mandag den 9. maj 2016 kl. 16.30 på forretningsfører Eric Tingleffs kontor.

# Dagsorden

1. Godkendelse af referat nr. F1-2016.
2. Forberedelse af møde med Gentofte Kommune om parkering på Strandlund.
3. Renovering af stole i Strandlunds Restaurant og Dagligstue.
4. Større skilte med ”privat område” – ”Adgang forbudt” på Strandlund.
5. Hunde i Fællescentret. Drøftes på ny.
6. Fastsættelse af næste møde.
7. Eventuelt.

BD bød velkommen til mødet.

**1. Godkendelse af referat nr. F1-2016.**

Referatet blev godkendt.

**2. Forberedelse af møde med Gentofte Kommune om parkering på Strandlund.**

ET henledte opmærksomheden på det af ham udarbejdede og udsendte oplæg om parkeringsproblemerne på Strandlund. Notatet blev drøftet og gennemgået, og der blev foretaget enkelte tilretninger. Notatet skal sammen med billeddokumentation danne baggrund for drøftelserne med Gentofte Kommune om parkeringsproblemerne på Strandlund, med henblik på at opnå tilladelse til at indgå samarbejde med Q – Park om en parkeringsordning.BD, PT og ET deltager i mødet med Gentofte Kommune, når det bliver fastlagt. Foreløbig afventes kommunens svar på telefoniske og skriftlige henvendelser om planlægning og fastlæggelse af mødedato.

**3. Renovering af stole i Strandlunds Restaurant og Dagligstue.**

PT nævnte, at Ejerlejlighedsforeningen på deres generalforsamling havde drøftet renovering af stolene i restauranten og dagligstuen. Det er kvalitetsstole, men de trænger til en renovering. Mulighederne drøftedes og det besluttedes, at punktet tages op på kommende møde med administrationen (fællesmøde) hvor der samtidig vil foreligge prisoverslag på udgifterne til renovering.

**4. Større skilte med ”privat område” – ”Adgang forbudt” på Strandlund.**

ES og TS uddelte skitse samt notat med forslag til udskiftning af 2 eksisterende skilte til nye større skilte med ”Adgang forbudt” ved stierne til parken. Samtidig foreslås 1 skilt fjernet i parken – da det er misvisende nu hvor kæderne er sat op med ”privat område” – ”Adgang forbudt”. Skilt med parkering forbudt i Nordgaden flyttes ca. 20 meter – så hele Nordgaden har parkering forbudt uden for båsene. Forslagene blev godkendt og vil blive iværksat med det samme.

**5. Hunde i Fællescentret. Drøftes på ny.**

Punktet drøftedes på ny, idet beboerrepræsentanterne fra Kollektivboligerne ønsker hunde forbudt i Fællescentret på grund af flere eksempler på dårlige erfaringer med hunde i Fællescentret. Ejerlejlighedsforeningens repræsentanter ønsker fortsat mulighed for at medtage hund i foyer og på administrationens kontor. BD undlod på det foreliggende grundlag at afgive stemme vedrørende spørgsmålet. Det blev derfor aftalt, at der opsættes skilt med hunde forbudt på indersiden af døren i dagligstuen. Punktet kan igen tages op om 1 år.

**6. Fastsættelse af næste møde.**

Næste møde blev aftalt til den 20. september 2016 kl. 16.30 i Dagligstuen.

1. **Eventuelt.**

Der var ingen emner til punktet.

Med venlig hilsen

På formandens vegne

Eric Tingleff